**Paktum működési tapasztalatainak összegyűjtése, elemzése**

Készült a TOP-5.1.2-15-SO1-2016-00003 azonosítószámú csurgó járási foglalkoztatási együttműködési program című pályázathoz

Csurgó, 2017.

**Bevezető**

Csurgó Város Önkormányzata a Somogy Megyei Kormányhivatallal és a Csurgó Térségfejlesztési Közhasznú Egyesülettel konzorciumi együttműködésben pályázatot nyújtott be a Magyarország Kormánya által meghirdetett „A Helyi foglalkoztatási együttműködések” című felhívásra, mely program az emberi erőforrás fejlesztéseket, a foglalkoztatás ösztönzését és társadalmi együttműködések erősödését támogatja.

2016. 08. 31. napon a TOP-5.1.2-15 Helyi foglalkoztatási együttműködések tárgyú pályázati felhívásra a konzorcium „Csurgó járási foglalkoztatási együttműködési program” című, TOP-5.1.2-15-SO1-2016-00003 azonosító számmal regisztrált támogatási kérelmet nyújtott be a közreműködő szervezetnek, melyet a Támogató 2016.12.19. napon kelt támogató döntés szerint 350.000.000 Ft, 100 % intenzitású vissza nem térítendő támogatásban részesített.

A Foglalkoztatási Paktum keretében lehetőség nyílik egyrészt olyan képzési és foglalkoztatási programok megvalósítására, amelyek közvetlen és célzott segítséget nyújthatnak a térségben élő hátrányos helyzetű álláskeresők vagy inaktívak munkaerő-piacra történő visszajuttatásához, elsődleges munkaerő-piacon történő munkába állásához, másrészt a térségi viszonyokat legjobban ismerő állami, önkormányzati, gazdasági és a civil szféra képviselői közös mederbe terelhetik és multiplikálhatják erőfeszítéseiket a helyi gazdaság és munkaerőpiac fellendítése érdekében.

A TOP-5.1.2-15 kódszámú Helyi foglalkoztatási együttműködések című felhívás 3.1.2 A d) pontja alapján készült el munkaerő-piaci, vállalkozásfejlesztési és munkaerő igényfelmérések összeállítása.

**Paktum tagok közötti működési követelmények**

Az adott szintű foglalkoztatási partnerség összetétele, teljessége, bővítési lehetőségek, a helyi/térségi együttműködések szervezése, a paktum partnerség működési hatóköre, feltételei, fenntarthatósága.

Ezért a paktum partnerségi minimum követelményeknél figyelembe kell venni, hogy az Unióban paktum téren előttünk járó országoknál sincs kizárólagos minta, ezért csak a leggyakoribb résztvevők határozhatók meg. Ezek pedig a területileg illetékes önkormányzatok, a megyei munkaügyi szervezetek, a munkaadók képviselői (kamarák, szövetségek), a munkavállalók képviselői (szakszervezetek), a képző intézmények, a civil szervezetek, a foglalkoztató cégek, vállalkozások, a non-profit és közigazgatási foglalkoztatók részvétele.

A helyi foglalkoztatási partnerség formailag mindig az együttműködési megállapodás aláírásával jön létre. Az együttműködési megállapodás egy olyan dokumentum, amely rögzíti a helyi partnerségben kooperálni szándékozók együttműködési akaratát. Ez egy olyan keret-megállapodás, amely tartalmazza azokat a legfontosabb célkitűzéseket és szervezeti formákat, amelyek mentén a partnerek együttműködnek. Az együttműködési megállapodás előkészítése egy hosszabb időszakot (kb. 3-6 hónapot) igényel. Mindenképpen szükség van néhány találkozóra (workshopokra), ahol a partnerség formai kereteit elő lehet készíteni.

A foglalkoztatási partnerségek célja egy széles körű térségi vagy helyi partnerség megszervezése azzal a céllal, hogy azonosítsák a térség foglalkoztatási szempontból eredő problémáit és mozgósítsanak minden rendelkezésre álló erőforrást egy integrált közös intézkedési stratégia kialakítása és megvalósítása érdekében. Ezt annak az érdekében teszik, hogy fejlesszék a munkahely-teremtést célzó intézkedések koordinációját és egységesítését, valamint valósítsanak meg példaértékű akciókat és intézkedéseket a foglalkoztatás ösztönzése érdekében.

A fentieknek megfelelően a foglalkoztatási paktumoknak, a következő kulcsszereplőknek kell részt venniük a minimum követelményeknek való megfeleléshez:

A helyi paktumok esetében: javasolt minimum 15 tagszervezettel

• minimum a székhely település önkormányzata, illetve további önkormányzatok

• Megyei Kormányhivatalok Munkaügyi szervezeti egységei

• Képzőintézmények

• Vállalkozások, egyéb munkáltatók, melyek a támogatási kérelem benyújtásakor a projektbe bevont hátrányos helyzetű munkanélküliek foglalkoztatását a konzorciumi megállapodás aláírásával vállalják.

• Azon társulások, fejlesztési és egyéb szolgáltató szervezetek, melyek az adott térség fejlesztésének céljának elérésért dolgoznak (pl. vidékfejlesztési HACS, önkormányzati társulások, munkaerőpiaci szolgáltatók, HVK, helyi ipartestületek)

• Civil szervezetek

• Egyházak

• Kisebbségi önkormányzatok

• Szociális szövetkezetek

2017. május 15-én 20 tag aláírásával alakult meg a Foglalkoztatási Paktumunk. Tagsághoz bárki bármikor csatlakozhat, feltétele aláírt Szándéknyilatkozat benyújtásával lehet.

A Paktum minimum szolgáltatások a helyi paktumok esetében:

* információgyűjtés és szolgáltatás a gazdasági és foglalkoztatási helyzetről
* információgyűjtés és szolgáltatás a pályaválasztásról, pályaorientációról
* a munkahelyteremtést, - és megtartást, valamint a munkavállalást segítő tájékoztatás nyújtása,
* térségi partnerségi fórumok, rendezvények szervezése
* foglalkoztatás-bővítéssel járó projektötletek kidolgozása, generálása;
* a foglalkoztatást segítő képzések, tréningek szervezése
* szakértői tanácsadás a partnerek és a célcsoport számára
* a foglalkoztatási partnerség működésének szervezése

A partnerség célul tűzte ki, hogy minél inkább azon lesz, hogy a Csurgói járás területén élő munkavállalók és székhellyel/telephellyel rendelkező munkaadók szükségleteit kielégítse, amihez közreműködést tudunk adni pénzügyi erőforrásokat adni a közös munkájukhoz, lehetőséget biztosítani, aminek az anyagi költségeit mi álljuk egy jó szakma megszerzéséhez, amivel az elhelyezkedési esélyek nőnek. A problémák- megoldására szeretnénk törekedni a lehető leghosszabb távon. Ezt a segítségnyújtást a Paktumiroda, a Somogy Megyei Kormányhivatal, Csurgó Térségfejlesztő Közhasznú Egyesület közösen végzik el.

A Paktum tagjainak szándékában áll a közös küldetést megvalósítani, amit az alap dokumentumokban (Megvalósíthatósági tanulmány, Foglalkoztatási Stratégia, Foglalkoztatási Akcióterv) megtalálhatóak.

Fontos, hogy a Partnerek egymás között kialakítsák a belső kommunikációt, ami alapján az erőforrásokat elő tudják teremteni a közös célért, a kölcsönös megállapodásokat megtegyék, folyamatos legyen az értesítés a döntésekről egymás felé. A kezdeti közös tervezésnek, közös megvalósításnak kell lennie.

**A projekt célja és célcsoportjai, területi lehatárolása**

A járás gazdaságának és a munkaerő-piacának fejlesztésében érdekelt felek támogatásával és együttműködésével kialakított partneri hálózat működtetése, a járási foglalkoztatási stratégia, valamint a rövidtávú akcióterv és az ezekben megfogalmazásra került projektötletek megvalósítása, mellyel a partnerek a járás foglalkoztatásának bővítését kívánják elérni.

A projekt célcsoportjai:

* Alacsony iskolai végzettséggel (legfeljebb általános iskolai végzettséggel ISED 1-2 szakképzés nélkül)
* 25 év alatti fiatalok, diplomás esetén 30 év alatt pályakezdő álláskeresők
* 50 év felettiek
* Gyes-ről, Gyed-ről, ápolási díjról visszatérők, gyermeküket egyedül nevelő felnőttek
* Foglalkoztatást helyettesítő támogatásban részesülők
* Tartós munkanélküliséggel veszélyeztetettek
* Megváltozott munkaképességű személyek
* Roma nemzetiséghez tartozó személyek
* Inaktívak (Azok a személyek, akik a programba való bevonás előtt nem dolgoztak, illetve nem volt rendszeres jövedelmet biztosító munkájuk, és nem is kerestek munkát, vagy kerestek, de nem tudtak volna munkába állni.)
* Közfoglalkoztatási programból az elsődleges munkaerő-piacra kivezetni kívánt személyek

A Paktum területi lehatárolása:

A Csurgói járás településein élő álláskeresők és munkáltatók.

**Projekt által támogatott támogatási formák:**

* Bérköltség támogatás (a projekt költségterve alapján 6 hó időtartamra tervezett támogatás, 3 hónapos tovább foglalkoztatás)
* Képzési költség támogatása
* Képzés ideje alatti keresetpótló juttatási kötelezettségvállalás mellett)
* Alkalmassági vizsgálat

**Paktum által információ gyűjtés és tájékoztatás**

Csurgó Város Önkormányzata több alkalommal tartott az Együttműködési megállapodás aláírása előtt workshopokat, itt tájékoztatás és információ gyűjtés volt egyúttal megtörtént. A Paktumiroda feladata, hogy az információ áramlást az Irányító Csoport és a Foglalkoztatási Fórum tagjai felé továbbítsa, az üléseken és email-os úton. Figyelünk a munkaadókra és a munkavállalókra egyaránt, nekik is rendszeresen fogunk tájékoztatást adni személyesen, email és a Csurgói járásban megtalálható hírcsatornákon keresztül a konzorciumi partnerrel közösen. A Somogy Megyei Kormányhivatal szervezésében közös ismerkedést is biztosítunk karriernap keretében a munkaadóknak és a munkavállalóknak. A pályaválasztás előtt álló diákok részére pályaorientációs napot, vállalkozók részre vállalkozói fórumot szervezünk.

**Paktum eredményének megosztása**

A felhívásban előírt kommunikációs adatok alapján elkészült a Foglalkoztatási Paktum Kommunikációs terve. A kommunikáció megvalósításához az erőforrást folyamatosan biztosítjuk. Ezáltal is célunk, minél többen részt vegyenek a megvalósításban, minél több ember számára tudjunk egy új lehetőséget biztosítani. A külső kommunikációval folyamatosan tájékoztatni szeretnénk a Csurgói járásban élőket az eredményeinkről.

A projekt sikeréhez a kötelezően előírt nyilvánosságot biztosítjuk, a pályázati felületen megtalálható útmutatókban lévő leírások alapján.

A kommunikáció megosztásáért Csurgó Város Önkormányzata a felelős, aki a GA-BU Média Kft-vel vállalkozási szerződést kötött.